A Legméltóságosabb

Oltáriszentség

látogatása

Mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

A Legméltóságosabb Oltáriszentség látogatása

Nihil obstat.

Dr. Desiderius Bita

censor dioecesanus

Nr. 2726. Imprimatur.

Strigonii, die 27. April 1914.

Ludovicus Rajner

Eppus, Vicarius generalis

____________________

A könyv elektronikus változata

Ez a publikáció az azonos című füzet elektronikus változata. A nyomtatott füzet 1916-ban jelent meg a Szent István Társulat kiadásában.

Tartalomjegyzék

Impresszum

Tartalomjegyzék

A Legméltóságosabb Oltáriszentség látogatása

Bevezető ima

Első kötelességünk: Imádás

I. Hit.

II. Remény

III. Szeretet

IV. Hódolat

Második kötelességünk: Hálaadás

Harmadik kötelességünk: Elégtétel

Negyedik kötelességünk: Könyörgés

Dicsőítés. Elégtétel a káromkodásokért

Lelki áldozás

A Legméltóságosabb Oltáriszentség látogatása

Párbeszéd alakban iskolák és egyesületek számára

Franciából fordítva

A templomba belépve gondold meg, hogy az Oltáriszentségben jelen van az Úr Jézus, és lát téged. Nyugodtan és áhítattal hajtsd meg térdedet, és szíved mélyéből mondd e szavakat: Jézusom, hiszek Tebenned! Jézusom, imádlak Téged! Azután menj helyedre, és térdelj le.

Bevezető ima

Karvezető: Jézus, ki az Oltáriszentségben jelen vagy, imádlak Téged, és esdve kérlek, add nekem szent áldásodat.

Kar: Istenem, mindent a Te legnagyobb dicsőségedre és lelkünk üdvösségére.

Ének: O Salutaris ...

Első kötelességünk: Imádás

I. Hit

Karvezető: Ó Istenem, Te, ki az egész világot, mennyet és földet mindenható akaratoddal teremtetted.

Kar: Hiszem, hogy itt jelen vagy, édes Jézusom!

Karvezető: Jézusom, ki hozzám való szeretetből kis gyermekké lettél; a betlehemi jászolban feküdtél.

Kar: Hiszem, hogy itt jelen vagy, édes Jézusom!

Karvezető: Jézus, ki harminc évet töltöttél a názáreti szerény hajlékban.

Kar: Hiszem, hogy itt jelen vagy, édes Jézusom!

Karvezető: Jézus, ki üdvösségemért a keresztfán meghalni akartál.

Kar: Hiszem, hogy itt jelen vagy, édes Jézusom!

Karvezető: Jézusom, ki most teljes dicsőséggel és hatalommal uralkodol a mennyben.

Kar: Hiszem, hogy itt jelen vagy, édes Jézusom!

Karvezető: Isten, kit az angyalok éjjel-nappal itt a szentségházban imádnak.

Kar: Hiszem, hogy itt jelen vagy, édes Jézusom!

Karvezető: Én Istenem, öregbítsd hitemet, hogy mindig nagyobb áhítattal mondhassam:

Kar: Hiszem, hogy itt jelen vagy, édes Jézusom!

II. Remény

Karvezető: Ó Jézusom, mily végtelen a Te jóságod, mindig köztünk akarsz lakozni, hogy minket bajainkban megvigasztalj.

Kar: Tebenned reménylek, édes Jézusom!

Karvezető: Jézusom, ki éjjel-nappal gondolsz reánk és őrködöl felettünk.

Kar: Tebenned reménylek, édes Jézusom!

Karvezető: Jézusom, ki éjjel-nappal szószólónk vagy az Atyánál.

Kar: Tebenned reménylek, édes Jézusom!

Karvezető: Jézusom, ki éjjel-nappal elárasztasz minket malasztiddal.

Kar: Tebenned reménylek, édes Jézusom!

Karvezető: Ó Istenem, öregbítsd reményemet, hogy gyermeki bizalommal annál inkább mondhassam:

Kar: Tebenned reményiek, édes Jézusom!

III. Szeretet

Karvezető: Ó Istenem, ki minket oly végtelenül szerettél, íme én is egész szívemből akarlak szeretni.

Kar: Szeretlek Téged, édes Jézusom!

Karvezető: Jézus, ki érettünk a szentmisében naponta föláldozod magad.

Kar: Szeretlek Téged, édes Jézusom!

Karvezető: Te, ki az Oltáriszentségben szent testeddel táplálsz.

Kar: Szeretlek Téged, édes Jézusom!

Karvezető: Szeretlek, mert végtelenül jó és szeretetünkre legméltóbb vagy.

Kar: Szeretlek Téged, édes Jézusom!

Karvezető: Inkább szeretlek, mint akár atyámfiait, barátaimat, jobban, mint az egész világot.

Kar: Szeretlek Téged, édes Jézusom!

Karvezető: Szeretnélek még ezerszer jobban szeretni! Bárcsak minden ember szívét hozzád való szeretettől lángolva láthatnám.

Kar: Szeretlek Téged, édes Jézusom!

Karvezető: Ó Istenem, öregbítsd bennem a hozzád való szeretetet, hogy mindig buzgóbb szívvel mondhassam:

Karvezető: Szeretlek Téged, édes Jézusom!

IV. Hódolat

Karvezető: Ó szeretetre legméltóbb Jézusom, tied legyen minden imádásom és hódolatom.

Kar: Jézusom, imádlak!

Karvezető: Neked ajánlom minden gondolatomat, szavamat, cselekedetemet és szenvedésemet.

Kar: Jézusom, imádlak!

Karvezető: Neked ajánlom e napot és egész életemet.

Kar: Jézusom, imádlak!

Karvezető: Parányi hódolatom kiegészítéseképp neked ajánlom az ég s a föld minden imádását.

Kar: Jézusom, imádlak!

Karvezető: Neked ajánlom szentséges szűz Anyád minden imádását és szeretetét.

Kar: Jézusom, imádlak!

Karvezető: Ó istenem, öregbítsd áhítatomat, hogy teljes odaadással mondhassam:

Kar: Jézusom, imádlak!

Ének: Panga lingua!... (O Salutaris … Ave verum) adoremus.

Második kötelességünk: Hálaadás

Karvezető: Hogyan viszonozzam jóságodat én Istenem? Te adtad életemet, testemet, lelkemet.

Kar: Hála néked Istenem, minden jótéteményedért!

Karvezető: Te adtál természetfölötti életet és malasztoddal gyermekeddé tettél.

Kar: Hála néked Istenem, minden jótéteményedért.

Karvezető: Isten-ember, ki hozzánk hasonlóvá lettél, hogy bennünket hozzád hasonlóvá tégy.

Kar: Hála néked Istenem, minden jótéteményedért!

Karvezető: Haláloddal életet, szenvedéseiddel mennyei boldogságot szereztél nekünk.

Kar: Hála néked Istenem, minden jótéteményedért!

Karvezető: Máriát adtad nekünk anyánknak, pártfogónknak és szószólónknak.

Kar: Hála néked Istenem, minden jótéteményedért!

Karvezető: Számunkra alapítottad a szentségeket, különösen az Oltáriszentséget.

Kar: Hála néked Istenem, minden jótéteményedért!

Karvezető: Minden szentjeid hálaadásával egyesítem hálaimámat.

Kar: Hála néked Istenem, minden jótéteményedért!

Karvezető: Ó Istenem, öregbítsd bennem a hála érzelmét, hogy forróbb szeretettel ismételhessem:

Kar: Hála néked Istenem, minden jótéteményedért!

Ének: Magnificat: Misericordias.

Harmadik kötelességünk: Elégtétel

Karvezető: Uram, ha jóságodról emlékezem, eszembe jut hálátlanságom és bűnös voltom.

Kar: Bocsáss meg Jézusom, bocsáss meg!

Karvezető: Mily sok hibát, hanyagságot követtem el életemben, mily borzalommal tölt majd el ezeknek látása az ítélet napján.

Kar: Bocsáss meg Jézusom, bocsáss meg!

Karvezető: Mily nagy lesz rémületem, ha majdan gonoszságukat egész nagyságukban felfogom, és rettenetes következményeiket látom.

Kar: Bocsáss meg Jézusom, bocsáss meg!

Karvezető: Ó Jézusom, én ostoroztalak meg, én feszítettelek keresztre, és én újítottam meg kínszenvedésedet.

Kar: Bocsáss meg Jézusom, bocsáss meg!

Karvezető: Vétkeimmel ellenszegültem Istennek, és az örök kárhozatot érdemeltem meg.

Kar: Bocsáss meg Jézusom, bocsáss meg!

Karvezető: Inkább meghalok Istenem, semhogy a jövőben újból megbántsalak.

Kar: Bocsáss meg Jézusom, bocsáss meg!

Karvezető: Bocsásd meg Istenem minden ember bűnét, e község bűneit, családom bűneit.

Kar: Bocsásd meg Jézusom, bocsásd meg!

Karvezető: Bocsásd meg szegény hazám bűneit.

Kar: Bocsásd meg Jézusom, bocsásd meg!

Karvezető: Bocsásd meg a sok káromkodást, a vasárnap megszentségtelenítését.

Kar: Bocsásd meg Jézusom, bocsásd meg!

Karvezető: A szentmise elhanyagolását és oly sok rossz kereszténynek a hitben való közönyösségét.

Kar: Bocsásd meg Jézusom, bocsásd meg!

Karvezető: Ó Istenem, adj nekünk tökéletes bánatot, hogy a bűntől mindinkább irtózzunk és annál nagyobb szeretettel mondhassuk:

Kar: Bocsáss meg Jézusom, bocsáss meg!

Ének: Parce Domine! Miserere.

Negyedik kötelességünk: Könyörgés

Karvezető: Ó végtelen jóságú Isten, azért hívsz minket ide, hogy bőséges kegyelmeddel elárassz.

Kar: Jézusom, hallgass meg!

Karvezető: Áldj meg minden testi, lelki szükségeinkben.

Kar: Jézusom, hallgass meg!

Karvezető: Add Uram, hogy szeressünk; add, hogy szüntelen szeressünk Téged és egyre kérjük tőled a kegyelmet, hogy napról-napra jobban szerethessünk Téged.

Kar: Jézusom, hallgass meg!

Karvezető: Ajándékozz meg bennünket, különösen a legméltóságosabb Oltáriszentség, a Te isteni Szíved és a boldogságos szent Szűz iránti minél nagyobb szeretettel.

Kar: Jézusom, hallgass meg!

Karvezető: Áldd meg családjainkat, és oltalmazd meg őket a legnagyobb rossztól, a bűntől.

Kar: Jézusom, hallgass meg!

Karvezető: Add, hogy itt a földön mindannyian egész szívből szeressünk, hogy majdan a mennyben is mindnyájan örökre szerethessünk.

Kar: Jézusom, hallgass meg!

Karvezető: Áldd meg községünket, térítsd meg a bűnösöket, és öregbítsd az igazak buzgóságát.

Kar: Jézusom, hallgass meg!

Karvezető: Áldd meg az anyaszentegyházat, szentséges atyánkat, a római pápát, a püspököket, a papokat, akikre lelkünk gondozását bíztad.

Kar: Jézusom, hallgass meg!

Karvezető: Áldd meg jótevőinket, barátainkat, ellenségeinket, s mindazokat, akikért óhajtod, hogy imádkozzunk.

Kar: Jézusom, hallgass meg!

Karvezető: Áldd meg a tisztítótűzben szenvedő lelkeket, különösen rokonaink s barátaink lelkeit.

Kar: Jézusom, hallgass meg!

Karvezető: Ó Istenem, növeld nagyra lelkemben az imádság szellemét, hogy minél nagyobb buzgósággal mondhassam:

Kar: Jézusom, hallgass meg!

Dicsőítés. Elégtétel a káromkodásokért

Karvezető: Áldott legyen az Isten!

Kar: Áldott legyen az Isten!

Karvezető: Áldott legyen az ő szent neve!

Kar: Áldott legyen az ő szent neve!

Karvezető: Áldott legyen Jézus Krisztus igaz Isten és igaz ember!

Kar: Áldott legyen Jézus Krisztus igaz Isten és igaz ember!

Karvezető: Áldott legyen Jézus szent neve!

Kar: Áldott legyen Jézus szent neve!

Karvezető: Áldott legyen az ő szentséges Szíve!

Kar: Áldott legyen az ő szentséges Szíve!

Karvezető: Áldott legyen Jézus a legméltóságosabb Oltáriszentségben!

Kar: Áldott legyen Jézus a legméltóságosabb Oltáriszentségben!

Karvezető: Áldott legyen az Isten Anyja, a boldogságos szűz Mária!

Kar: Áldott legyen az Isten Anyja, a boldogságos szűz Mária!

Karvezető: Áldott legyen az ő szent és szeplőtelen fogantatása!

Kar: Áldott legyen az ő szent és szeplőtelen fogantatása!

Karvezető: Áldott legyen a szűzanya Mária szent neve!

Kar: Áldott legyen a szűzanya Mária szent neve!

Karvezető: Áldott legyen Isten az ő angyalaiban és szentjeiben!

Kar: Áldott legyen Isten az ő angyalaiban és szentjeiben!

Lelki áldozás

Karvezető: Ó Jézusom, ki annyira óhajtasz velem egyesülni s nekünk isteni életet adni.

Kar: Kérlek, jöjj lelkileg hozzám!

Karvezető: Ó Jézus, ki e világra jöttél, hogy bűneinkért eleget tégy, hogy a pokoltól megments és a mennyország kapuit megnyissad.

Kar: Kérlek, jöjj lelkileg hozzám!

Karvezető: Jézus, kinek ruháját érintve a betegek meggyógyultak.

Kar: Kérlek, jöjj lelkileg hozzám!

Karvezető: Minden jónak kimeríthetetlen forrása.

Kar: Kérlek, jöjj lelkileg hozzám!

Karvezető: Ó igaz Világosság, ki nekünk a mennyország útját mutatja.

Kar: Kérlek, jöjj lelkileg hozzám!

Karvezető: Ó élet Kenyere, ki a lelkeket isteni malaszttal táplálod.

Kar: Kérlek, jöjj lelkileg hozzám!

Karvezető: Ó Isten Ereje, ki gyengeségeinkben támogatsz és szomorúságainkban vigasztalsz.

Kar: Kérlek, jöjj lelkileg hozzám!

Karvezető: Ó Jézusom, kivel szüntelen szeretnék egyesülni itt a földön szent malasztod és a legméltóságosabb Oltáriszentség által, a másvilágon pedig színről-színre való látásod útján.

Kar: Kérlek, jöjj lelkileg hozzám!

Karvezető: Ne engedd meg Jézusom, hogy valaha elszakadjak tőled! Inkább meghalok!

Kar: Kérlek, jöjj lelkileg hozzám!

Karvezető: Szentséges szűz Mária, segíts szeretnem Jézust, látogatása után vágyódnom, és szívemet gyakori és buzgó szent áldozásra előkészítenem.

Amen.

Table of Contents

Impresszum

Tartalomjegyzék

A Legméltóságosabb Oltáriszentség látogatása

Bevezető ima

Első kötelességünk: Imádás

I. Hit.

II. Remény

III. Szeretet

IV. Hódolat

Második kötelességünk: Hálaadás

Harmadik kötelességünk: Elégtétel

Negyedik kötelességünk:

Dicsőítés. Elégtétel a káromkodásokért

Lelki áldozás